CCR declară neconstituțională o prevedere din Statutul funcționarilor publici. Judecătorii Curții spun că „lasă loc arbitrariului”
CCR a decis, cu unanimitate de voturi, ca o expresie din legea privind Satutul funcționarilor publici este neconstituțională. Judecătorii Curții consideră că sintagma „care ar face-o incompatibilă cu exercitarea funcției publice”, prezentă într-unul dintre articolele actului normativ amintit, „lasă loc arbitrariului în aprecierea autorității angajatoare” dacă persoana care va ocupa funcția publică a comis sau nu a comis infracțiuni.